钦定古今图书集成/理学汇编/学行典/第146卷 > 《祭禹庙文》宋·谢惠连
## 钦定古今图书集成/理学汇编/学行典/第146卷 > 《祭禹庙文》宋·谢惠连

谨遣左曹掾，奉水土之羞，敬荐夏帝之灵。咨圣继天，
载诞英徽。克明克哲，知章知微。运此宏谟，恤彼民忧。
身劳五岳，形疲九州。呱呱弗顾，虔虔是钦。物贵尺璧，
我重寸阴。乃锡元圭，以告成功。虞数既改，夏德乃隆。
临朝总政，巡国观风。“淹留稽岭，乃徂行宫。恭司皇役，
敬属晖融。神且略荐，乃昭其忠。”